Judas (სიმღერა)

Judas () —  ამერიკელი პოპ-მომღერალ ლედი გაგას სიმღერა, რომელიც არის რიგით მეორე სინგლი ალბომიდან Born This Way (2011). სინგლი გამოიცა ლეიბლზე Interscope Records 2011 წლის 15 აპრილს, დაგეგილზე ოთხი დღით ადრე გამოვიდა. სიმღერა დაწერილია ლედი გაგა და RedOne-ის მიერ, ასევე ესენი არიან სიმღერის პროდიუსერები. „Judas“ არის საცეკვაო სიმღერა, რომლის ტექსტის თანახმადაც ქალი საუბრობს საყვარელ მამაკაცზე, რომელმაც არაერთხელ  უღალატა.

მიუხედავად რელიგიური ჯგუფების გავლენისა სიმღერა კრიტიკოსებმა დადებითად შეაფასეს, მათ პარარელები გაავლეს გაგას სიმღერასთან „Bad Romance“. მათ ასევე აღნიშნეს პატარა მსგავსებები გაგას და RedOne-ის წინა ნამუშევრებთან როგორებიცაა „Poker Face“, „LoveGame“, „Bad Romance“, და „Alejandro“. კრიტიკოსების განცადებით სიმღერა აუცილებლად უნდა ყოფილიყო სინგლი. სიმღერას თავდაპირველად ჰქონდა ძალიან კარგი კომერციული წარმატება. სიმღერა შევიდა დიდქმის ყველა მნიშვნელოვანი ჩარტის ათეულში. სიმღერამ დაიკავა პირველი ადგილი სამხრეთ კორეის საერთაშორისო სინგლების ჩარტში და ბილბორდის პოპ სიმღერების ჩარტში.

გაგამ სიმღერაზე გადაიღო მუსიკალური ვიდეო, რომლის რეჟისორიც არის ლორიენ გიბსონი და თანარეჟისორი ლედი გაგა. ვიდეოში ასახულია ბიბლიური სცენები სადაც იუდა ისკარიოტელის როლს ასრულებს მსახიობი ნორმან რიდუსი, ხოლო მარიამ მაგდალინელის როლს ასრულებს ლედი გაგა. ვიდეო ასახავს მათ თანამედროვე მისიონერობას იერუსალიმში, ასევე მოიცავს იუდას ღალატს და მარიამ მაგდალინელის ქვებით ჩაქოლის სცენას. ვიდეოს გამოსვლისთანავე ამერიკის შეერთებული შტატების კათოლიკურმა ლიგამ დაგმო გაგას ეს ქმედება და გაგა დაადანაშაულეს, რომ იგი იყენებდა რელიგიას პოპულარობისთვის, თუმცა ვიდეომ კრიტიკოების მხრიდან დაიმსახურა დადებითი შეფასება. ვიდეო იყო ნომინირებული 2011 წლის MTV-ის მუსიკალური ვიდეოების დაჯილდოებაზე. გაგამ სიმღერა შეასრულა რამდენიმე სატელევიზიო შოუში ცოცხლად, მათ შორის გრეჰემ ნორტონის შოუში, შაბათ ღამეს პირდაპირ ეთერში, დილა მშვიდობისა ამერის საზაფხულო კონცერტების სერიაზე, ფრანგულ X Factor-ში და ელენ დეჯენერესის შოუში.

 სიმღერების სია 
Digital download
 Judas – 4:09

CD single
Judas – 4:10
Born This Way (Twin Shadow Remix) – 4:19

Judas – The Remixes
 Judas (Goldfrapp Remix) – 4:42
 Judas (Hurts Remix) – 3:57
 Judas (Mirrors Une Autre Monde – Nuit) – 6:14
 Judas (Guéna LG Club Remix) – 7:41
 Judas (John Dahlbäck Remix) – 6:01
 Judas (Chris Lake Remix) – 5:09
 Judas (R3HAB Remix) – 4:56

Bonus track single
 Judas (Thomas Gold Remix) – 5:32

Judas – The Remixes Part 1
 Judas (Goldfrapp Remix) – 4:42
 Judas (Hurts Remix) – 3:56
 Judas (Mirrors Une Autre Monde – Nuit) – 6:14
 Judas (Guéna LG Club Remix) – 7:40

Judas – The Remixes Part 2
 Judas (Röyksopp's European Imbecile Mix) – 3:15
 Judas (John Dahlback Remix) – 6:00
 Judas (Chris Lake Remix) – 5:09
 Judas (R3HAB Remix) – 4:56
 Judas (Mirrors Une Autre Monde Mix – Jour) – 4:17

 სქოლიო 

 რესურსები ინტერნეტში 
 Lady Gaga's 'Judas': What's the verdict?  CNN
 A Line-by-Line Biblical Analysis of Lady Gaga’s ‘Judas’ New York

კატეგორია:2011 წლის სინგლები
კატეგორია:2011 წლის სიმღერები
კატეგორია:ლედი გაგას სიმღერები
კატეგორია:სიმღერები ლედი გაგას ავტორობით
კატეგორია:Interscope Records-ის სინგლები
კატეგორია:სიმღერები RedOne-ის ავტორობით
კატეგორია:სიმღერები RedOne-ის პროდიუსერობით